לאק בלאן (אגי רוז')

לאק בלאן (בצרפתית: lac Blanc; אגם בלאן) הוא אגם בצרפת, ברכס אגי רוז' (Aiguilles Rouges), בקומונה שבירתה שאמוני, בגובה כ-2,300 מטר. גאוגרפיה האגם מורכב משני גופי מים המחוברים על ידי נחל קטן. לעיתים קרובות, חלקו העליון של האגם נשאר קפוא גם בקיץ. מצפון-צפון-מערב מתנשאת פסגת לוח טט (l'aiguille de la Tête Plate). מצפון-מערב - פסגת בלוודר (Belvédère), הנקודה הגבוהה ביותר בהרי אגי רוז' בגובה 2,965 מטרים. ממערב - פסגות קרוש (Crochues). במעלה הזרם מצפון נמצא אגם פרזברנס (Persévérance) ובמורד הזרם מדרום-מזרח נמצאים אגמי שסריס (Chéserys). חופיו מול הרי אגי ד'ארג'נטייר (aiguilles d'Argentière), הרי גראן מונטה (Grands Montets), ורטה (Verte), רכס שאמוני וקרחון ארג'נטייר ומר דה גלאס (Mer de Glace). ממנו נשקף נוף פנורמי של המאסיף (Massif, רכס) של המון בלאן. ניתן להגיע אליו בהליכה דרך מספר שבילים, בהם La Flégère או Argentière וכן Col des Montets, דרך סובב מון בלאן ודרך שביל ההליכה האזורי Tour du Pays du Mont-Blanc, שעובר דרך שביל Grand Balcon Sud. הוא ממוקם בשמורת הטבע הלאומית אגי רוז'. סמוך לאגם נמצאת בקתה הררית. הבניין הקודם, על שפת האגם, נסחף במפולת שלגים בשנת 1986 . מאז נבנה בניין חדש, רחוק יותר, מוגן על ידי שלוחה סלעית. לאגם יש נחל מוצא לכיוון נהר ארב (Arve). קישורים חיצוניים